cyanic-selkie/wikianc huggingface dataset:
Skansen (Stavanger)
Videre utbygging og nedlegging på 1800-tallet
I 1831 ble soldater innkvartert her under koleraepidemien, for å holde øye med karantenen på Plentingen.
I dokumenter fra 1785-1786 ble det fortalt at det for lenge siden var vanlige å avfyre kanonene ved nyttår og ved kongens fødselsdag. De ble i 1837 bare brukt av byen til å skyte salutt i anledning kongens fødselsdag. Det ble da brukt 2,5 pund krutt. I tillegg brukte Peder Valentin Rosenkilde kanonene til å skyte salutt med tidlig på 1830-tallet på 17. mai.
Kanonene ble kassert i 1840 da fire menn i Stavanger ble stilt for krigsrett for å nekte å skyte med dem. De ble frikjent fordi kanonene var livsfarlige å skyte med. Kanonene endte delvis som fortøyningspæler på byens brygger og delvis til pynt på Valberget og i Museumsparken.
I tillegg til Skansen var Stavanger beskyttet med ti kanoner som var plassert på Kalhammaren.
I 1837 hadde byen også en pram (lekter) med brannslukningsutstyr plassert i et naust på Skansen ("Pramsprøytehuset").
I 1860 brant Kommandanthuset ned i Holmenbrannen, Anlegget ble ikke gjenoppbygd.
Skansen i kunsten
På 1840-tallet laget G. Atkinson et litografi av Vågen med Skansen i bakgrunnen.
I teaterstykket "Det smedle på Skansen" av Andreas Jacobsen fra 1957, har tittelen trolig en dobbelt mening med hentydning til forsvarsanlegget.
Amaryllidoideae
se egen seksjon
Denne gruppen ble tidligere regnet som en selvstendig familie, narsissfamilien, også kalt påskeliljefamilien eller amaryllisfamilien (Amaryllidaceae). Artsdatabanken har valgt å kalle den utvidede Amaryllidaceae for løkfamilien, ikke narsissfamilien. Omfanget av den gamle Amaryllidaceae varierte i ulike systemer, og noen av artene som ble plassert her, er nå i andre grupper; Agave er for eksempel i underfamilien Agavoideae i aspargesfamilien.
Jet d’eau
Jet d'eau er en 140 meter høy fontene på Quai du Général-Guisan i Genève i Sveits. Den er ett av byens viktigste landemerker, og ligger der Genfersjøen går ut i Rhône.
Fontenen ble opprinnelig satt opp i 1886, og ble flyttet til sin nåværende plassering i 1891 i forbindelse med Sveits' 600-årsjubileum.
Amaryllidoideae
Amaryllidoideae er utbredt i det meste av verden med flest arter i Afrika og Sør-Amerika. Kapplandet har ca. 100 endemiske arter. Gruppen mangler i de kjøligere delene av Eurasia og Nord-Amerika, samt i vestlige Australia og New Zealand. Flere arter går nordover til Mellom-Europa og De britiske øyer. Ingen vokser naturlig i Norge, men snøklokke forvilles av og til.
Pollinering ved hjelp av fugler er vanlig i gruppen. Omtrent 100–150 søramerikanske arter pollineres antagelig av kolibrier, og i Sør-Afrika er det minst 14 Cyrtanthus-arter som pollineres av solfugler. Rundt 300 arter i gruppen sprer frøene ved hjelp av maur.
Delgrupper
Amaryllidoideae omfatter over 800 arter fordelt på 59 slekter og 14 stammer. Kladogrammet nedenfor viser de antatte slektsforholdene innen gruppen og utbredelsen til delgruppene.
Alkaisk versemål
Alkaisk versemål er et gresk lyrisk versemål, et poesi på aiolisk gresk som tradisjonelt er antatt å ha blitt funnet opp av Alkaios, en lyrisk poet fra Mytilene på øya Lesbos, en gang på 600-tallet f.Kr. Alkaisk og sapfisk versemål, sistnevnte er navngitt etter Alkaios' samtidige Sapfo, også fra Lesbos, er to betydningsfulle diktformer innenfor oldtidens greske diktning.
I Sapfo og Alkaios' poesi
Alkaisk versemål slik det ble benyttet av Sapfo og Alkaios har skjemaet hvor ¯ er en lang stavelselengde, ˘ markerer en kort stavelselengde, og × indikerer en stavelse som kan være enten kort eller lang:
I latinsk poesi
Alkaisk versemål er utmerker seg ved en komplisert variasjon av en dominerende jambisk mønster. Et vers består av fire linjer; de første to linjene er delt inn i to deler ved en cesur (pause) etter den femte stavelsen. Det metriske mønsteret i et alkaisk versemål vil se ut som dette:
Harald Moltke
Harald Moltke (født 14. desember 1871 på Aldersro ved Helsingør, død 24. juni 1960 på Frederiksberg) var en dansk greve, maler og forfatter.
Alkaisk versemål
I latinsk poesi
(En «_» betegne en lang stavelse, «u» betegner en kort, og «:» er en cesur.)
Harald Moltke
Han hadde sin utdanning fra Kunstakademiet 1889-93.
Alkaisk versemål
I latinsk poesi
I latinsk poesi benyttet Horatius alkaisk versemål i sine oder, slik som det kan bli sett i følgende eksempel:
Harald Moltke
Moltke, sammen med Knud Rasmussen, læreren Jørgen Brønlund og polarforskeren Ludvig Mylius-Erichsen, gjennomførte i årene 1902–04 Den litterære Grønlandsekspedisjonen. Ekspedisjonen gikk langs nordvestkysten fra Upernavik til Kap York i nærheten av Thule.
Alkaisk versemål
I latinsk poesi
_  _   u _    _ :_ u u   _ u _ Antehac nefas, depromere Caecubum _ _  u _ _  : _   u u _ u_ cellis avitis, dum Capitolio _ _ u _ _  _   u_ _ Regina dementis ruinas _ u u  _  u u_  u _ _ funus et Imperio parabat.
Alkaisk versemål ble benyttet i engelsk og fransk poesi i løpet av renessansen. Den var også historisk en viktig poesiform i ungarsk diktning. Både Welhavens Vingede Skarer og Wergelands Til min Gyldenlak har et fjernt slektskap med alkaisk og sapfisk versemål.
Harald Moltke
Han skrev også boken Grønland (sammen med Mylius-Erichsen) i 1906 og memoarene Livsreisen i 1936. I tillegg har han illustrert en rekke andre bøker.
Mongo
Mongo kan blant annet referere til:
Stavanger korps
Frelsesarmeen Stavanger ble startet den 12. mars 1890. Før det hadde Jeanna Corneliussen hatt møter der fra den 25. oktober 1887. Hun og kaptein Ludvig Dybing kom igjen i februar 1888 og forsøkte å starte opp ett korps da, men måtte gi opp. Da adjutant Peter Anderson høsten 1889 fikk ansvar for Frelsesarmeens arbeid på Vestlandet, gjorde han flere forgjeves forsøk på å få leie et lokale i Stavanger. Teateret var gått konkurs, men han fikk ikke leie dette.
Helt fra starten av hadde Frelsesarmeen mange tilhengere i Stavanger.
Det ble etter hvert mange typer Frelsesarmé-virksomhet som hadde sin base i Stavanger.
Stavanger slumstasjon ble åpnet 8. november 1893 ved løytnantene Inga Ingebretsen og Karoline Jørgensen. 20. juli 1907 åpnet Frelsesarmeen et barneherberge i Stavanger.
Frelsesarmeens arbeid blant døve og blinde hadde i mange år sin vestlandsbase i Stavanger.
Den kjente sosialpioneren Othilie Tonning var fra Stavanger.
Idag ligger Frelsesarmeen i Kongsgaten 50. Frelsesarmeen blir ledet av major Thormod Langeland. Menigheten har et hornorkester og driver et eget velferdssenter for blant annet rusmisbrukere.
Ananasfamilien
Ananasfamilien er en plantefamilie i ordenen Poales. Den omfatter 58 planteslekter.
Ananas og en del potteplanter tilhører denne familien. De fleste av plantene har lange, spisse, stive blad som sitter i rosetter, og blomster som vokser frem i midten.
Til familien hører både epifytter, som Tillandsia-slekten, og planter på bakken, som Ananas. Mange av plantene danner en «beholder» mellom bladene som sitter tett. Her samles det opp vann.
Jacundá
Jacundá er en kommune i delstaten Pará i nordregionen av Brasil.
Izrael Poznański
\Izrael Kalmanowicz Poznański (født 25. august 1833 i Aleksandrów Łódzki, død 28. april 1900 i Łódź) var en polsk tekstilmagnat og filantrop av jødisk herkomst. Sammen med Ludwik Geyer og Karol Scheibler regnes han som en av Łódź’ tre «bomullskonger».
Izrael Poznański var sønn av kjøpmannen Kalman Poznański og Małka Lubińska, og i 1834 flyttet familien fra Aleksandrów til Łódź, hvor Izrael fullførte elementærskolen og pregymnaset. Som syttenåring giftet han seg med Leonia Hertz, datter av Mojżesz Hertz, en rik forretningsmann fra Warszawa. Izraels far Kalman drev en liten familieforretning i gamlebyen i Łódź, som Izrael overtok i 1852. Fra 1872 og frem til 1892 kjøpte han tomter ved Ogrodowa-gaten, og klarte i mellomtiden å skape et av de største tekstilimperiene fra bunnen av i det russiskdominerte Polen.
De betydeligste bygningene knyttet til Poznański i Łódź er fabrikkbygningene ved Ogrodowa-gaten (Manufaktura), det nærliggende Izrael Poznańskis palass (i dag et museum) samt Poznańskis marmorgrav på Den nye jødiske kirkegård, den største jødiske gravstein i verden.
DS «Kværnes» (1906)
DS «Kværnes» var et lokalruteskip bygd i 1906 ved Kristiansand Mekaniske Verksted. Skipet ble overlevert rederiet Kværnes og Grip Dampskibsselskab, og gikk i lokalrute mellom Kristiansund, Averøy og Grip på Nordmøre. I 1920 ble skipet overtatt av det nyopprettede fylkesrederiet Møre Fylkes Ruteselskap (MFR) som i 1947 skiftet navn til Møre og Romsdal Fylkesbåtar (MRF). DS «Kværnes» ble som MRFs siste dampskip solgt til opphugging i 1959. I hele sin karriere gikk skipet i lokalruter i Møre og Romsdal.
Historie
Rederiet Kværnes og Grip Dampskibsselskab ble stiftet i 1894 av bygdefolk på Averøy og Grip. I 1895 ble DS «Kværnes» anskaffet, men viste seg etterhvert for liten til oppgaven. I 1906 ble et nytt og større skip levert, og dette nybygget overtok navnet «Kværnes» (gamle «Kværnes» ble omdøpt og solgt samme år). Nye DS «Kværnes» overtok ruten mellom Kristiansund, Grip, Averøy og Svanviken på Eide. I 1920 ble Kværnes og Grip Dampskibsselskabs to skip overtatt av det nyopprettede fylkesrederiet Møre Fylkes Ruteselskap.
DS «Kværnes» slapp uskadet fra krigshandlingene i april 1940, og fortsatte i rute under hele andre verdenskrig. I 1947 skiftet Møre Fylkes Ruteselskap navn til Møre og Romsdal Fylkesbåtar (MRF). I 1959 var hun det siste dampskipet i MRFs flåte da hun ble solgt til Arendals Skibsophugningscompagni for å hugges opp.
Skipet
DS «Kværnes»' tonnasje var ved levering 133 bruttoregistertonn. Fremdriften ble besørget av en dampmaskin som drev en propell. Skipet var sertifisert for 200 passasjerer.
Kirurgi
Å utføre medisinske operasjoner skriver seg fra langt tilbake i tiden. Fra steinalderen kjenner man til at visse inngrep ble utført. I oldtidens Egypt, Hellas, India og Kina ble forskjellige kirurgiske behandlinger utført av leger, og man fikk undervisning i operasjoner på læreanstalter. Kirurgiens historie har dog vært meget labil frem til 1800-tallet. Mange steder fulgte man langt mer primitive og endog skadelige behandlingsmetoder. Noen steder kunne en barberer for eksempel bli tilkalt for å amputere lemmer, og det ble ofte gjort uten noen form for bedøvelse. I de siste århundrene kom legevitenskapen mye lenger. Likevel var visse tvilsomme behandlingsmetoder utbredt til ganske nylig, som for eksempel lobotomi. I tiden etter annen verdenskrig ble kirurgien revolusjonert, både på grunn av bedre bedøvelsesmetoder og ikke minst innføringen av antibiotika.
I nyere tid har plastisk kirurgi blitt mye omtalt. Det utføres enten av kosmetiske årsaker for å forskjønne deler av en menneskekropp, eller av medisinske, for eksempel for å dekke til eller utbedre skader.
Nyere medisinske instrumenter har ført til for eksempel kikkhullskirurgi (blant annetartroskopi).
I Norge er det strenge regler for å praktisere kirurgi. For å redusere avvik fra etablerte prosedyrer i forbindelse med kirurgi, er det satt opp sjekklister for å diagnostisere og innhente informasjon av pasienter som skal utføre kirurgi. En nasjonal sikkerhetskampanje «I trygge hender» ble satt i gang for å hindre avvik i forbindelse med kirurgiske inngrep i Norge.
Kirurgi brukes i dag som en medisinsk behandlingsmetode for å kurere kreft. Hovedsakelig brukes kirurgi til å fjerne kreftsvulsten om forholdene ligger til rette for det. Før en kirurgi utføres gjøres dette gjerne i kombinasjon med en cellegift og/eller strålebehandling i forkant.
Mitsubishi Outlander
Mitsubishi Outlander er en bilmodell i SUV-segmentet som produseres av den japanske bilprodusenten Mitsubishi Motors Corporation. Bilen ble opprinnelig introdusert som Mitsubishi Airtrek, og var basert på konseptbilen Mitsubishi ASX som ble vist på North American International Auto Show (Detroit i 2001. ASX (Active Sports Crossover) var Mitsubishis forsøk på å møte datidens trend med biler som hadde gode offroadegenskaper uansett årstid, dette dekkes gjennom firehjulstrekk og høy bakkeklaring, samtidig skulle pris, komfort og størrelse kunne sammenlignes med vanlige biler. Nå produseres 3. generasjon av modellen, og er også å finne som ladbar hybrid.
Første generasjon
Den første modellen av Outlander ble introdusert i Japan 20.juni 2001, denne modellen kalles også for Mitsubishi Airtrek. I 2003 kom den modellen som ble hetende Outlander, dette er den modellen som er kjent på det norske markedet.
Airtrek modellen ble produsert fra 2001 til 2005. Navnet var plukket for å "beskrive kjøretøyets mulighet for å transportere sine passasjerer på eventyrfylte turer, fri som fuglen". Outlander modellen ble produsert fra 2003 til 2006. Dens navn skulle vekke "en følelse av turer til uoppdaget land langt borte, på søk etter eventyr". Outlanderen fikk en modifisert front som økte lengden med ca. 130 mm.
Andre generasjon
Den andre versjonen av Outlander ble lansert i Japan 17.oktober 2005, men ble først tilgjengelig i det norske markedet i februar 2007. Den ble da kun levert med en 2.0 DI-D turbodiesel motor levert av Volkswagen. I desember samme år ble bilen tilgjengelig med en nyutviklet 2.4 L MIVEC bensinmotor og en 2.2L diesel fra PSA Peugeot Citroën. PSA motoren kunne fra senhøsten 2009 også leveres med automatgir.
PSA modellene Citroën C-Crosser og Peugeot 4007 produseres av Mitsubishi i Japan, og er produsert på samme mal som Outlander.
Bilen blir produsert som 5- og 7-seter, i Norge leveres den også som 2-seters varebil, dette kommer av norske avgiftsregler. Bilen kommer da til Drammen bilhavn som 5-seter, og blir ombygd til varebil i Norge. Ombyggingen består i montering av skillevegg mot varerommet og heving av den bakerste delen av taket. Bilen blir levert til kunden med alle 5 setene og kan enkelt bygges tilbake til personbil. Outlander som varebil har et lasterom med en lengde på 175 cm. høyden er 105 cm mens bredden er 130 cm (95 cm mellom hjulhusene). Tillat totalvekt er på 2360 kg som gir en nyttelast på 660 kg. Bilen kan trekke henger med brems på 2000 kg og henger uten brems på 570 kg.
Facelift/oppgraderinger
I slutten av 2009 kom Outlander II med en facelift. Den hadde en ny front, litt andre utforminger på kanalskjørt og noen små justeringer på interiør. Året etter lanserte Mitsubishi sin egenproduserte 2.2L dieselmotor i bilen, motoren fra Volkswagen ble da faset ut.
Rheinland-Pfalz’ flagg
Rheinland-Pfalz’ flagg er en vannrett delt trikolor i fargene svart, rødt og gult og har forbundslandets våpen midt i kantonen. Våpenet viser merkene for erkebispedømmet og kurfyrstedømmet Trier, et rødt kors på hvitt felt, for kurfyrstedømmet Mainz, et hvitt hjul på rødt felt, og for Kurpfalz, en gul løve på svart felt.
Fargene i Rheinland-Pfalz’ er de flaggfargene. Fargene er valgt til minne om Hambacher Fest i 1832 og står som en tilslutning til tankene om et samlet og demokratisk Tyskland. Flagg og våpen ble innført ved lov av 10. mai 1948, på et tidspunkt da fransk innflytelse gjorde seg sterkt gjeldende i Rheinland-Pfalz. De tyske fargene ble altså valgt før Forbundsrepublikken Tyskland selv var konstituert og hadde antatt flagget i de samme farger.
Flagget er i forholdet 2:3. Rheinland-Pfalz fører ikke noe eget statsflagg. Tre tyske forbundsland har flagg basert på de tyske fargene svart, rødt og gult. I tillegg til Rheinland-Pfalz er det Niedersachsen og Saarland.
Oleg Sakirkin
Oleg Jevgenjevitsj Sakirkin (russisk: Олег Евгеньевич Сакиркин; født 23. januar 1966 i Tsjimkent, død 18. mars 2015 samme sted) var en kasakhstansk tresteghopper.
Sakirkins gjennombrudd kom i VM i 1987, med bronsemedalje etter et hopp på 17,43 meter. Dette ble også karrierens store høydepunkt. Året etter vant han EM-innendørs.
Ludwig Wilhelm Gilbert
Ludwig Wilhelm Gilbert (født 12. august 1769 i Berlin, død 7. mars 1824 i Leipzig) var en tysk fysiker og kjemiker. Han var professor i fysikk i Leipzig. 1799-1824 utga han «Annalen der Physik», hvorav Poggendorffs «Annalen der Physik und Chemie» utgjør fortsettelsen.
Kopp
Kopp er en type drikkebeger. En kopp brukes oftest til varme drikker og har et håndtak eller en hank for å unngå å brenne fingrene når man holder den. Kopper lages tradisjonelt av porselen eller annen form for brent leire, men mange andre materialer er brukt. I Norge har tradisjonelle kopper ofte vært skåret ut av tre, gjerne av en kåte.
Kopper som er spesifikt laget for te og kaffe til mer formelle sammenhenger har gjerne ei skål i europeisk tradisjon. Ofte hører det til en asjett for kjeks eller småkaker, og koppen utgjør derved en del av et tradisjonelt te- eller kaffeservise. Kopper som normalt ikke benyttes sammen med skål, kalles ofte krus. Kopper for kjølige drikker har ofte ikke hank og kalles da et glass, selv om dette ordet i utgangspunktet ble brukt om drikkebegre av nettopp glass.
En kopp benyttes også som måleenhet i matoppskrifter.
Oddmund Jensen
Oddmund Ingvald Jensen (født 26. september 1928 i Sørfold, død 6. mars 2011 ) var en norsk skiløper, senere langrennstrener. Han representerte Alvdal Idrettslag og Lillehammer Skiklub. Jensen var utdannet skogtekniker fra Evenstad skogskole og arbeidet i elleve år i Mjøsen Skogeierforening. Han avsluttet sin yrkeskarriere som disponent i Fjällräven Norge.
Han var trener for herrelandslaget i langrenn i perioden 1964–1978. Han arbeidet deretter som smører og i diverse lederfunksjoner, og han var løypesjef under OL 1994 på Lillehammer. Han mottok Norges Skiforbunds gullmedalje og store plakett.
Garn
Garn har flere betydninger:
James Torrance
James Torrance (født 23. februar 1923 død 15. november 2003) var en skotsk teolog. Torrance var særlig kjent som en sterk forsvarer av Jean Calvin og for sitt fokus på trinitarisk teologi.
Torrance ble ordinert til pastor i Church of Scotland i 1954. Han jobbet som pastor i sju år, før han ble ansatt som lærer ved University of Edinburgh. Fra 1977 og fram til han gikk av med pensjon i 1989 jobbet han ved University of Aberdeen, og opparbeidet seg et ry som en svært dyktig foreleser, noe som gjorde at han reiste mye rundt og holdt gjesteforelesninger ved andre universitet i hele verden.
Torrance var leder for Church of Scotland sin komite for lærespørsmål i fire år og leder i en samtalegruppe mellom den skotske kirken og Den katolske kirke.
Han var broren til teologen Tom Torrance, som ble regnet som en av Skottlands mest respekterte teologer, og faren til teologen Allan Torrence som jobber ved University of St Andrews.
Buksbomfamilien
Buksbomfamilien er en plantefamilie i ordenen Buxales etter APG III-systemet.
Familien omfatter 4-6 planteslekter med 100-120 arter. I APG III-systemet innlemmes slekta Didymeles i buksbomfamilien, denne har tidligere også vært ført til en egen familie Didymelaceae.
Ingen arter vokser naturlig i Norge, men buksbom brukes som hekk i mildere deler av landet.
Slekter og noen arter
Slektene under familien skulle med dette utgjøre følgende mulige gruppering:
Granada
Granada er en by og kommune i det sørøstlige Spania. Byen er hovedstad i provinsen Granada. Kommunen har 231,775 innbyggere (2021). Den er særlig kjent for slottet Alhambra fra da maurerne styrte denne delen av Spania. Festningen står i dag på UNESCOs verdensarvliste og er en av landets største turistattraksjoner.
Universitetet i Granada, som ble grunnlagt i 1531 av den tysk-romerske keiser Karl V, er et av de fremste i Spania.
Operatørlås
Brukeren får kjøpt mobiltelefonen til en sterkt subsidiert pris, fra kr 1,- og oppover. Dette kompenseres ved at kunden binder seg til et abonnement, og betaler i avtaletiden som oftest et månedlig bindingstillegg. Operatørlåste telefoner kan låses opp ved hjelp av en kode man får hos operatøren, ett år etter kjøpsdatoen er denne koden gratis. Har man kjøpt telefonen med en bindingsavtale kan man som regel få koden umiddelbart, uten noen ekstra kostnad. Ønsker man koden før det har gått 12 måneder, men ikke har kjøpt telefonen med en bindingsavtale, så må man betale for den.
Granada
Historie
Allerede på 600-tallet f.Kr. bodde fønikiske, karthagenske og greske nybyggere i området. På 400-tallet f.Kr. bodde iberere i byen Ilturir, på det sted der Granada i dag ligger. Romerne okkuperte området i 193 f.Kr. Etter det vestromerske rikets fall i 476 e.Kr. lød området under visigoterne med sete i Toledo og i 711 ble området invadert av maurerne, som gav byen navnet Elvira. Under Granadamassakren i 1066 ble det meste av Granadas jødiske befolkning drept av en muslimsk mobb. På 1200- og 1300-tallet var byen sentrum for vitenskap, kultur og kunst. Det var på denne tiden, i tiden mellom 1248 og 1354, at Alhambra ble bygd.
Operatørlås
Ved å taste inn riktig nøkkelkode kan man fjerne låsen og bruke SIM-kort fra en annen leverandør. Etter tolv måneder kan man kontakte kundeservice for å få oppgitt den aktuelle koden gratis, og dermed «låse opp» telefonen.
Granada
Historie
Granada var arabernes siste utpost i Spania. Den 2. januar 1492 ble de beseiret av kong Ferdinand II og dronning Isabella I som fordrev dem fra byen.
Operatørlås
Regler om bindingstid
I Norge kan en maksimalt binde seg til en operatør i tolv måneder om gangen, etter det har gått tolv måneder kan en fritt bytte operatør. En bedrift kan ha bindingstid en lengre periode, vanligvis mellom 18 og 24 måneder. Det er mulig å bryte bindingstiden, man da må man betale et bruddgebyr.
Hvordan låse opp
Det finnes også uavhengige firmaer som har spesialisert seg på opplåsing av mobiltelefoner. Slike firmaer tilbyr opplåsing uavhengig av hvilken operatør telefonen er låst til, eller om den er i bindingstid. Siden disse benytter seg av uautoriserte metoder for å låse opp operatørlås er det ikke alle modeller som kan låses opp, og i spesielle tilfeller kan opplåsing ha visse ulemper (for eksempel at låsen vil gå på igjen ved oppdatering). I
Sosialhøgskolen i Trondheim
Sosialhøgskolen i Trondheim var en høgskole for sosionomutdanning, etablert i Trondheim i januar 1962 som Sosialskolen i Trondheim. Skolen begynte undervisning i september 1962. Første kull hadde 25 studenter, og det krevdes bestått opptaksprøve for opptak ved skolen. De første årene varte utdannelsen i to og et halvt år, og det var fokus på praktisk øvelse for studentene.
Skolen fikk høgskolestatus i 1968, og hadde lokaler i Lade gård. I 1989 startet man barnevernspedagogisk utdanning ved skolen. Den fikk da to linjer: sosiallinjen og barnevernslinjen.
I 1994 ble skolen fusjonert inn i Høgskolen i Sør-Trøndelag (HiST), og da HiST gikk inn i Norges teknisk-naturvitenskapelige universitet (NTNU) fra 1. januar 2016, ble fagene videreført i Fakultet for helse- og sosialvitenskap.
Skolens første rektor var Lilian Bye, som besatt stillingen fra 1962 til og med 1973.
Falling Down
Falling Down er en amerikansk drama-thriller fra 1993 regissert av Joel Schumacher. Filmen handler om en den arbeidsledige, nyskilte ingeniøren William «Bill» Foster som forsøker å «dra hjem» til sin datters bursdag etter å ha forlatt bilen midt i trafikken i Los Angeles på årets varmeste dag. Mens han trasker gjennom gatene opplever han flere ubehageligheter fra mennesker han kommer i kontakt med. Opplevelsene gir ham en stadig sterkere følelse av fremmedgjorthet, vemmelse og sinne. Etter et mislykket angrep fra en gatebande kommer han i besittelse av flere våpen og disse begynner han å true folk med for å tvinge dem ut av sin vei. Han er fast bestemt til å nå frem til sin datters bursdag, men klarer samtidig ikke se hvor skremmende hans oppførsel er blitt for andre.
Filmens tittel refererer til Fosters mentale kollaps, den er hentet fra sangen «London Bridge is Falling Down»: Detektiv Martin Prendergasts kone insisterer gjennom hele filmen at hun og hennes man skal pensjonere seg og dra til Lake Havasu City, Arizona, hvor den gamle London Bridge ble flyttet. En snøkule som Foster kjøper som gave til sin datter spiller også melodien til den velkjente sangen.
Popularitet og økonomi
Falling Down ble en moderat suksess i USA, hvor den innbrakte $40,9 millioner. Den havnet på en 37-plass over de mest innbringende filmene i USA i 1993.
Produksjonskostnadene var på mellom $25 og $30 millioner.
Anmelderne
Den ble forholdsvis godt mottatt av anmelderne, noe som gjenspeiles i at den har fått 74 % på Rotten Tomatoes. Roger Ebert, som ga filmen 3 av 4 stjerner og skrev om karakteren William «D-Fens» Foster: «Det som er fascinernde med Douglas' figur, såvel skrevet som utspilt, er kjernen av tristhet i sjelen hans. Allerede når vi møter ham, har han gått over grensen. Men det er ikke noe oppløftende i hans utbrudd, ingen frigjøring. Han virker trett og forvirret, og i hans handlinger følger han ubevisst manuskript som han har lært av filmer, eller fra nyhetene, hvor andre frustrerte mislykkede slipper ut frustrasjonen sin på uskyldige tilskuere.» Leonard Maltin gav den 2,5 av 4 stjerner.
DS «Nidelven»
DS «Nidelven» kan vise til:
Dunham
Dunham er et etternavn av engelsk opprinnelse. Personer med dette etternavnet inkluderer:
Hurtigløp på skøyter under Vinter-OL 1968 – 10000 meter herrer
10 000 meter hurtigløp på skøyter herrer var en øvelse under Vinter-OL 1968. Øvelsen ble avholdt på Anneau de Vitesse i Grenoble, Frankrike 17. februar 1968.
28 skøyteløpere fra 13 nasjoner deltok i øvelsen.
Rekorder
Dette var gjeldende verdens og olympisk rekorder før Vinter-OL i 1968:
(*) Rekorden ble satt på høylandsbane (mer enn 1 000 meter over havet) og på kunstis.
Nes prestegjeld (Akershus)
Nes prestegjeld var et prestegjeld tilhørende Øvre Romerike prosti i Borg bispedømme i Den norske kirke. Det omfattet Nes kommune i Akershus fylke, og hovedkirken var Nes kirke.
Nes prestegjeld og dets sogn er nå en del av Nes kirkelige fellesråd underlagt Øvre Romerike prosti.
Historikk
Ness sókn (norrønt) har sin opprinnelse fra kristningen av landet. Den antatt første Nes kirke, Ullinshofs Johannis daupar og Olafs kirkja, ble bygget på 1100-tallet og besto av et smalt skip og apsis, som man i dag kan se rester av i bakken. På 1200-tallet ble koret utvidet til et rektangulært kor, som var noe smalere enn skipet. En gang på 1300-tallet ble koret ytterligere utvidet, slik at kirken ble en rektangulær langkirke. Kirken brant ned i 1854 etter et lynnedslag og ble på grunn av rasfare ikke gjenoppbygd på sin daværende plass, den nye kirken ble bygget et par kilometer unna Glomma.
Kirken er omtalt i Biskop Eysteins jordebok fra 1397 som Nes kirkja.
Prestegjeldet
Nes prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales syv kirker i prestegjeldet: Senest rundt reformasjonen ble Nes hovedkirke, med Fenstad og Udenes tillagt som annekskirker, mens de fire siste kirkene antas nedlagt før reformasjonen. Prestegjeldet er oppført i Skattematrikkelen 1647 som Næsz præstegield i Offuer Rommeriegis fougderie.
Nyere tid
Nes prestegjeld dannet grunnlaget for Nes formannskapsdistrikt opprettet i 1837.
I tidligere perioder hørte også Mangen menighet i grenseområdene mellom Nes og Aurskog-Høland til Nes. Sognepresten holdt i denne tiden til på Nes prestegård; Disen, ved Nes kirke. Etter at Østre Romerike prosti ble opprettet, ble også prestegjeldet delt, slik at Nes kirkedistrikt i dag består av Nes og Årnes prestegjeld. Prostesetet ble etter hvert også flyttet fra Disen til stasjonsbyen og det tidligere kapellaniet Årnes ved Kongsvingerbanen. Sognepresten for nye Nes prestegjeld har fortsatt tilhold på Disen.
Før delingen besto Nes prestegjeld av følgende sogn:
Kirkedistriktet Nes ble delt i to i 1998, ved at Årnes og Auli (med Klodsbodding) ble utskilt som Årnes prestegjeld. Prostesetet var i første periode lagt til Nes prestegjeld der Steinar Hovde var første prost. I 2001 ble setet flyttet til kommunesenteret Årnes.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
Menigheter
Prestegjeldet hadde ved sin avvikling følgende menigheter:
Jon Erik Solberg
Jon Erik Solberg (født 26. juli 1971) er flere ganger norgesmester i motorsag. Han har representert Norge både i Nordisk- og VM. Han er benyttet som instruktør og medspiller i ulike TV-produksjoner, presse-oppdrag og events med praktisk bruk av motorsag.
Solberg er medforfatter av boken; Vedhoggeren, utgitt på Cappelen Damm Forlag.
Solberg kommer fra Holmestrand kommune.
Ved korsets fot
«Ved korsets fot» (engelsk Beneath the Cross of Jesus) er en salme av den skotske presbtyerinske kvinnen Elisabeth Clepane, skrevet i 1868, året før hun døde. Den ble først publisert i 1872, da den forekom anonymt i The Family Treasure sammen med flere av hennes andre dikt.
Elevine Heede har oversatt den til norsk.
Limoeiro do Ajuru
Limoeiro do Ajuru er en kommune i delstaten Pará i nordregionen av Brasil.
Austropetaliidae
Utseende
Temmelig store, slanke øyenstikkere, brune og gule. Fasettøynene er helt skilte eller møtes i et punkt i pannen. Vingenes framkanter har rekker av rødbrune flekker. Larven er kraftige med stort hode og har fem-leddete antenner og tre-leddete føtter. Beina er påfallende knudrete. Bakkroppen er flat, ledd 1-8 er trekantet utvidet mot siden.
Levevis
Larvene lever i elver, bekker, torvmyrer eller i sprutsonen under fossefall.
Utbredelse
Austropetaliidae finnes bare i Australia og det sørligste Sør-Amerika (Chile og Argentina).
Systematisk inndeling
Slekten Archipetalia blir ofte plassert i en familie for seg, Archipetaliidae, med bare én art.
Storseil
Storseilet er det nederste seilet på stormasten. Det er ikke nødvendigvis skipets største seil, selv om det nesten alltid er tilfellet.
Texas County (Oklahoma)
Texas County er et fylke i den amerikanske delstaten Oklahoma. Det ligger nordvest i staten i området Oklahoma Panhandle og det grenser mot Beaver County i øst og mot Cimarron County i vest. Det har også grense mot delstatene Texas i sør og Kansas i nord.
Texas Countys totale areal er 5 306 km² hvorav 30 km² er vann. I 2000 hadde fylket 20 107 innbyggere og administrasjonssenteret ligger i byen Guymon som også er fylkets største by.
Juruti
Juruti er en kommune i delstaten Pará i nordregionen av Brasil. I Juruti ligger en av verdens største forekomster av bauksitt. Aluminiumselskapet Alcoa startet driften av en bauksittgruve i kommunen i 2009. Bauksittmalmen skipes til São Luís i Maranhao for videre prosessering til aluminiumoksid.
I forbindelse med etableringen av bauksittgruven ble det gjennomført arkeologiske undersøkelser i området. Man fant da rester av menneskelig aktivitet som kan dateres til om lag 2000-6000 år før Kristus. Man fant også materiale som kan dateres til år 1200 etter Kristus.
Magalhães Barata
Magalhães Barata er en kommune i delstaten Pará i nordregionen av Brasil.
Ligue 1 1981–1982
Ligue 1 1981–82 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Thurioi
Thurioi (gresk: Θούριοι, Thurioi, latin: Thurium), for en tid også kalt Copia og Copiæ, var en gresk by i Magna Graecia, lokalisert i Tarantobukta, kort distanse fra Sybaris som i ettertid har overtatt dens betydning. Thurioi ligger i frazione av samme navn, kommunen Corigliano Calabro i provinsen Cosenza i regionen Calabria i Italia.
Thurioi var en blomstrende gresk koloni i antikken i sørlige Italia som ble grunnlagt i 444 eller 443 f.Kr. av flyktninger fra Sybaris og nybyggere fra Athen. Blant de siste befant historieskriveren Herodot seg. I år 390 f.Kr. ble byen overvunnet av det italiske folkeslaget lukanere da disse bredte seg sørover. Under andre punerkrig ble byen plyndret av Hannibal i 204 f.Kr. Fra 194 f.Kr. var byen en romersk koloni under navnet Copiæ.
Historie
Thurioi var en av de siste gresk kolonier som ble opprettet i denne delen av Italia, noe som skjedde rundt 70 år etter at Sybaris ble ødelagt. Stedet hadde vært avbefolket i rundt 58 år etter at byen var blitt ødelagt av nabobyen Kroton. I 452 f.Kr. kom et antall flyktninger fra Sybaris tilbake og forsøkte å etablere seg på nytt på samme sted. Den nye kolonien vokste og fikk raskt framgang at det vekte Krotons sjalusi og nybyggerne ble forvist kun fem år etter nyetableringen. Flyktningene fra Sybaris forsøkte først å få støtte fra Sparta, men uten hell. I Athen fikk de større gjennomslag som bestemte at de ville sende ut folk for å etablere en ny koloni hvor flyktningene også kunne delta. Perikles sendte ut en gruppe kolonister under ledelse av Lampon og Xenokritos, en del athenere, men hovedsakelig fra andre deler av Hellas, blant dem historikeren Herodot og logograf (taleskriver) Lysias. Lovene til den nye kolonien ble etablert av sofisten Protagoras på anmodning av Perikles.
Nykolonistene etablerte seg ført på stedet til det tidligere Sybaris, men forflyttet seg kort tid etterpå, angivelig på råd fra et orakel, til et sted et kort stykke unna hvor det var en kilde kalt «Thuria», og fra denne fikk den nye byen sitt navn, Thurioi. Grunnleggelsen av Thurioi er av Diodorus Siculus tilskrevet året 446 f.Kr.; men andre autoriteter har datert det til tre år senere, 443 f.Kr. og det synes mest sannsynlig. Beskyttelsen fra Athen sikret kolonien fra angrep fra krotonistene, men det kom isteden til stridigheter mellom etterkommerne fra Sybaris og de nye kolonistene, hvor de førstnevnte krevde særegne rettigheter. Striden endte med at sybaristene ble forvist fra byen og etablerte seg på nytt et stykke unna opp elven Traeis (dagens Trionto, nær byen Crosia), skjønt denne byen eksisterte ikke lenge før den ble ødelagt av barbarer (ikke-grekere) i nabolaget. De gjenværende kolonistene forhandlet en fredsavtale med Kroton, og deretter fikk den nye byen en rask vekst og framgang. Nye kolonister kom fra andre steder i Hellas, særlig Peloponnes, og det er antatt den fortsatt ble regnet som en athensk koloni, til tross for at borgerne var delt, i henhold til Diodorus Siculus, i ti stammer: fra Arkadia, Akhaia, Elea (Thesprotia), Boiotia, amfiktyonere (antagelig fra Anthela), Doris, Jonia, Athen, Euboia, og nesiotikere (antagelig fra Tinos). Deres styresett var demokratisk, og byens plan var preget av regelmessighet, delt mellom fire brede gater eller plateae.
Fylkesvei 1344
Fylkesvei 1344 går mellom Tolvehaugen og Sønstegård i Halden.
Frem til 2019 hadde veien betegnelsen fylkesvei 928.
Thurioi
Historie
I 413 f.Kr., to år senere, hadde den athenske fraksjonen kommet tilbake, og da Demosthenes og Eurymedon, to athenske generaler, kontaktet byen, ble de gitt omfattende støtte, inkludert en styrke på 700 hoplitter og 300 spydkastere. Deretter er det lite informasjon fra Thurioi i de neste tyve årene, skjønt det er antatt at byen hadde sin største framgang. I 309 f.Kr. begynte området å lide under angrep fra lukanere, og for å beskytte seg at alle byene i Magna Graecia gått sammen i et forsvarsforbund. Thurioi ventet ikke på støtte fra sine allierte, og med en styrke på hva som hevdes var 14 000 infanterister og 1000 kavalerister slo de tilbake angrepet, forfulgte fienden inn i deres eget område hvor de ble fullstendig utryddet i nærheten av Laos ved kysten av Tyrrenhavet. Rundt 10 000 av dem ble drept.
Nederlaget var antagelig stort og dempet byens framgang, og økende fiendtlighet fra lukanere og bruttiere forhindret ny vekst. Byen fortsatte også å være fiendtlig eller uvennlig innstilt mot Siracusa på Sicilia. Følgelig ble byen valgt som tilfluktsted for Leptines og historikeren Filistos. Framgangen til det italiske folket bruttierne var antagelig årsaken Thurioi fullstendige nedgang i tiden rundt 356 f.Kr., men selv om Diodorus Siculus hevdet at byen ble erobret, eksisterer den fortsatt i senere historie da korintiske soldater på veg til å slå seg sammen med Timoleon ved dennes ekspedisjon mot Siracusa ble blokkert der av skip fra Kartago. Ved dette tidspunkt er Thurioi fortsatt en uavhengig gresk by, skjønt langt fra sin tidligere storhet. Stedet er ikke nevnt i løpet av krigene til Aleksander I av Epirus i denne delen av Italia, men ved en senere periode var den så hardt presset av lukanerne, et annet av de italiske folkene i sørlige Italia, at Thurioi måtte alliere seg med Roma, og en romersk hær ble sendt som hjelp til byen. Lukanerne hadde beleiret Thurioi, men ved flere påfølgende kamper ble deres trussel brutt. Kort tid etterpå ble byen angrepet av Tarentum (Taranto) som det ble sagt erobret og plyndret byen, og deretter erklærte Roma krig mot Tarentum i 283 f.Kr.
Thurioi hadde havnet i en posisjon var byen var helt avhengig av Roma og ble beskyttet av en romersk garnison. Byen er ikke nevnt under krigene med Pyrrhos eller første punerkrig, men spilte en betydelig andel i andre punerkrig med Hannibal. Den var åpenbart en av byene som gjorde opprør mot Kartago umiddelbart etter slaget ved Cannae, skjønt i et annet avsnitt hos Titus Livius er det plassert noe senere. I 213 f.Kr. allierte byen seg igjen med Roma og fikk en romersk garnison, men allerede året, etter slaget ved Tarentum skiftet de side igjen og forrådte garnison til kartagiske hærføreren Hanno. Noen få år senere, i 210 f.Kr., var Hannibal ikke i stand til å beskytte sine allierte i Campania, evakuerte innbyggerne i byen Atella som hadde overlevd etter å ha falt for Thurioi, men det var ikke lenge før han ble tvunget til oppgi by og i 204 f.Kr. da han trakk sine tropper tilbake til Bruttium, fjernet han til Crotona 3500 av Thuriois innbyggere før han overlot byen til sine soldater for plyndring.
Det er derfor sikkert at Thurioi likevel hadde en viss betydning, og den er nevnt som en eksisterende by av Plinius og Klaudios Ptolemaios, foruten også Strabon. Prokopios nevnte den som fortatt eksisterende på 500-tallet. Når den endelige forfalt og ble forlatt er usikkert, men antagelig i tidlig middelalder da innbyggerne søkte tilflukt ved sted kalt Terranova da Sibari, rundt 20 km lengre inn i landet.
Øystein Gullvåg Holter
Øystein Gullvåg Holter (født Øystein Gullvåg i 1952) er en norsk sosiolog som har forsket på områder som kjønn og likestilling. Han var ansatt som professor ved Universitetet i Oslo.
Thurioi
Lokalisering
Det helt nøyaktige stedet for greske Thurioi er ikke klart, men den romerske byen som ganske sikkert ikke dekket den samme lokaliseringen, er synbar ved betydelige ruiner i underkant av 7 km øst for Terranova da Sibari. Fra utsagn hos Diodorus Siculus og Strabon lå Thurioi på et sted i nærheten av, likevel adskilt fra Sybaris. Det lå antagelig nord for Coscile (oldtidens Sybaris), noen få km fra havet hvor det i henhold til Zannonis kart fortsatt er ruiner som er tilskrevet Sybaris, men som antagelig tilhørte Thurioi.
Øystein Gullvåg Holter
Yrkesliv
Holter startet studier ved Universitetet i Oslo i midten av 1970-årene. I 1980 ble han mag.art. i sosiologi, med sosialøkonomi og sosialantropologi i fagkretsen. Magisteravhandling het Kjønnsmarkedet, som siden ble til boka Sjekking: Kjærlighet og kjønnsmarked (1981), og en historisk artikkel, Mannen som gave (1987). I 1997 ble han dr. philos. ved samme universitet.
Han startet karrieren med en treårsperiode som selvproletarisert industriarbeider på 1970-tallet. Etter fullført magistergrad ble han i 1980 ansatt som forsker ved Arbeidsforskningsinstituttet (AFI). Her var han frem til han i 2006 tiltrådte stillingen som forskningsleder ved Nordisk institutt for kunnskap om kjønn (NIKK). I 2008 ble han ansatt som professor ved Senter for tverrfaglig kjønnsforskning (STK) ved Universitetet i Oslo. Han gikk av med pensjon i 2020 og har siden vært professor emeritus.
Holters forskning har i hovedsak vært på arbeidsliv og familie, kjønns- og likestillingsforskning, økonomisk teori og historisk sosiologi. Han har en mangesidig erfaring med samarbeid med likestillingspolitikere og -administratorer, både i Norge og resten av Norden. Han har skrevet utredninger og rapporter for beslutningstagere og myndigheter og har samarbeidet blant annet med arbeidslivsorganisasjoner og næringslivet. I 1988 utformet han en surveiy for Mannsrolleutvalget, som blant annet viste at mange menn kunne tenke seg å ta omsorgspermisjon dersom de ble fedre. Dette var en nyhet den gang, og bidro til at utvalgets forslag om fedrekvote ble vedtatt av Stortinget i 1993. Han har også forsket på feltet kjønnsbalanse i akademia.
Han er medlem av Komiteen for kjønnsbalanse og mangfold i forskning (KIF).
Familie
Øystein Gullvåg Holter er sønn av professor i filosofi Ingemund Gullvåg og professor i psykologi Harriet Hinsch (gift Bog, senere Gullvåg og til slutt Holter). Han har etternavnet Holter fra morens tredje ektemann (fra 1957), psykolog Peter Andreas Holter.
Bibliografi
Ved siden av dr. philos-avhandlingen Gender, Patriarchy and Capitalism – A Social Forms Analysis (1997) har han blant annet skrevet bøkene ''Can Men Do It? Men and Gender Equality – The Nordic Experience (2003), Menns livssammenheng (medforfatter 1993), Arbeid og familie – en studie av teknologkulturen (1990), og Work Changes Gender'' (medforfatter, 2005).
Henning
Henning er et opprinnelig lavtysk mannsnavn avledet av enten Johannes eller Henrik
Etymologi
Navnet Henning har flere opprinnelser. Det er: Den færøyske formen av navnet er Henningur, som har Henning som akkusativform.
Kjente personer med navnet
Personene i listen er ordnet kronologisk etter fødselsår.
Rhinestone Cowboy
Rhinestone Cowboy er en sang skrevet av Larry Weiss og fremført av Glen Campbell. Sangen toppet hitlistene i USA i september 1975. Campbell kalte også sin selvbiografi «Rhinestone Cowboy».
Sangen er også blitt spilt inn av Soul Asylum, Belle & Sebastian, Charlie Pride, White Town, DJ Z-Trip & DJ P og Radiohead.
En «rhinestone cowboy» er en oppstæsjet rodeo cowboy med paljetter, frynser og blanke støvler, i motsetning til en virkelig cowboy som er en gårdsarbeider/kvegdriver/hestekar med møkkete klær. Sangen handler om ønsket om en dag å bli en feiret og stilig person med masse positiv oppmerksomhet – som en rhinestone cowboy.
Norsk versjon
T. Sæther har skrevet en norsk tekst. Hans versjon bærer tittelen «Vennskap».
Bilde-i-bilde
Bilde-i-bilde (Picture in Picture – PiP), oppfunnet av Greg Dockery tillater at man ser bilder fra  flere TV-kanaler samtidig på et TV-apparat. Med PiP-egenskapen på TV, vil en kanal vises på hele TV-en og en annen i en egen mindre ramme på skjermen.
Bilde-i-bilde krever at TV-en har to uavhengige mottaksenheter (tunere). To-tuner-TV-er har en sekundær tuner innebygget. En-tuner-TV-er krever at man bruker en ekstern mottaksenhet for å vise det sekundære signalet. Video-spillere, DVD-spillere og kabel-tunere med komposittvideo-utsignal kan også benyttes.
De åtte eldste
De åtte store fremstående eldste (kinesisk: 八大元老; pinyin: Bā dà yuán lǎo), forkortet de åtte eldste (八老, Bā lǎo) var en gruppe eldre medlemmer av Det kinesiske kommunistiske parti som hadde stor innflytelse på 1980-tallet og 1990-tallet. Alle var født mellom 1902 og 1909, og er nå døde.
De blir også kalt de åtte udødelige. Dette uttrykket henspiller på de daoistiske mytiske helter som gjerne kalles ''De åtte udødelige.
De åtte udødelige kommunistiske politikerne var:
Noen etterkommere av de åtte eldste utgjør nå (2009) en gruppe som har fått tilnavnet «Kronprinspartiet».
Norges Kristelige Student- og Skoleungdomslag
Norges Kristelige Student- og Skoleungdomslag, forkortet NKSS og ofte bare kalt Laget, er en kristen ungdomsorganisasjon som driver arbeid på skoler og studiesteder i hele Norge. Den ble stiftet 12. mars 1924 av blant andre Carl Fredrik Wisløff og Ole Hallesby. Foranledningen var den lange og pågående kirkestriden. Studenter som tilhørte den mer konservative og pietistiske fløyen av Norges kristelige studentforbund brøt ut fordi forbundet hellet mot den liberale teologi.
I Norge er det rundt 200 registrerte skole- og studentlag på ungdomsskoler, videregående skoler og universiteter/høgskoler, med til sammen ca. 3 000 medlemmer. Laget er også en del av den internasjonale lagsbevegelsen International Fellowship of Evangelical Students (IFES). Generalsekretær er Karl-Johan Kjøde. Lagets visjon er: Vi vil gjøre Jesus kjent på alle skoler og studiesteder i Norge, så Han blir trodd, elsket og etterfulgt. Laget er en økumenisk organisasjon med en evangelisk-luthersk forankring.
Lagets arbeid er delt inn i seks regioner:
Lagsbevegelsens litteraturarbeid
Laget har gitt ut Credo Studentmagasin fra 1933 og samme år ble også Credo Forlag etablert.
Marabá
Marabá er en kommune i delstaten Pará i nordregionen av Brasil.
Given Up
Given Up er den fjerde singlen fra Linkin Parks album Minutes to Midnight.
Den ble først spilt på AOL sammen med sangene «What I've Done» og «No More Sorrow». «Given Up» er en av de tyngste sangene på CD-en Minutes to Midnight.
Listeplassering
«Given Up» kom på 99.-plass på Billboard Hot 100 og 78.-plass på Pop 100 i mai 2007 før sangen ble en singel. "Given UP" debuterte 19.-plass på Modern Rock Tracks og 15.-plass på Mainstream Rock Tracks og senere debuterte den på 42.-plass på UK Rock Tracks.
Kunståret 1490
Kunståret 1490 er en oversikt over hendelser, fødte og avdøde kunstnerpersonligheter i 1490.
Hendelser
Renessansen er i full sving på 1490-tallet, og Leonardo da Vinci maler i en realistisk, chiaroscurostil. Christopher Columbus' oppdagelser av den nye verden fanger den artistiske fantasien til både kunstnere og publikum.
Gudmund Sandvik
Sandvik ble cand.philol i 1954 med hovedfag i historie og bifag i norsk og fransk. Han var lærer ved Lycée Pierre Corneille i Frankrike, lektor ved Sorbonne-universitetet i Paris og ved landsgymnaset på Vinstra før han kom til Historisk institutt ved Universitetet i Oslo. I 1965 tok han doktorgraden med en avhandling om eiendomsretten til de norske prestegårdene.
Sandvik var leder av det offentlige utvalget som i 1983 la fram forslag om ny stedsnavnlov.
Som medlem av Samerettsutvalget og Rettsgruppen som utredet retten til land og vann i Finnmark gjorde han grundige studier av nordnorsk og samisk historie. Han hadde i dette utvalget blant annet ansvaret for å utarbeide den historiske begrunnelsen for den nye paragrafen i Grunnloven om samenes rettsstilling.
Tell Me the Story of Jesus
«Tell Me the Story of Jesus» er en amerikansk salme. Teksten ble skrevet av blinde Fanny Crosby. Den ble publisert i salmeboken The Quiver of Sacred Song i 1880.
Melodien ble skrevet av John R. Sweney.